Èxit del concert infantil de heavy metal Gigatrín
27 de març 2017

![](/media/3gipouny/18_img_20170325_182418106.jpg)  
  

​El concert del grup Gigatrín, versió infantil de Gigatrón, va ser un èxit i omplí l'aforament del Casal Jove amb 350 persones, de les quals unes 150 eren xiquets i xiquetes. La gran majoria va poder gaudir del seu primer concert de música heavy metal, gràcies a l'espectacle “Gigatrín, escola de déus del metal”.

L'espectacle va consistir en un show/taller interactiu d'una hora de durada compost per fragments de cançons intercalats amb proves, reptes i metal-consells.

De la mà de Charly Glamour i els seus, els xiquets eixiren sent herois després de la seua iniciació en poders del metal tan llegendaris com el “walking” o “caminar molón”, el ballsauri anti-assetjadors, els hipercrits ultrasònics huracanats, les veus de monstre, el tro de quatre cordes, els redobles de bateria estil drac o els solos de guitarra llançallamps. 

*   [](http://www.facebook.com/sharer.php?u=https://aytosagunto.es/va/actualitat/exit-del-concert-infantil-de-heavy-metal-gigatrin/ "Facebook")
*   [](http://twitter.com/share?url=https://aytosagunto.es/va/actualitat/exit-del-concert-infantil-de-heavy-metal-gigatrin/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-del-concert-infantil-de-heavy-metal-gigatrin/ "Linked In")
*   [](mailto:?body=https://aytosagunto.es/va/actualitat/exit-del-concert-infantil-de-heavy-metal-gigatrin/)